pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมงาน “โครงการพลังงานและเทคโนโลยีที่ยั่งยืนแห่งเอเชีย 2561” (SETA 2018)
วันพฤหัสบดีที่ 22 มีนาคม 2561
รมว.ดิจิทัลฯ ร่วมงาน “โครงการพลังงานและเทคโนโลยีที่ยั่งยืนแห่งเอเชีย 2561” (SETA 2018)
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวต้อนรับในพิธีเปิดงานเทคโนโลยีพลังงานยุคใหม่สู่ประเทศไทย 4.0 ครั้งแรกของไทย ภายใต้ชื่องานประชุมวิชาการและนิทรรศการนานาชาติ “โครงการพลังงานและเทคโนโลยีที่ยั่งยืนแห่งเอเชีย 2561” (Sustainable Energy Technology Asia 2018 : SETA 2018) ในหัวข้อ “Towards Consolidated Innovative Energy Technology” โดยมี พลอากาศเอก ประจิน จั่นตอง รองนายกรัฐมนตรี เป็นประธาน ซึ่ง บริษัท แกท อินเตอร์เนชั่นแนล จํากัด ร่วมกับจุฬาลงกรณ์มหาวิทยาลัย สภาวิศวกร สภาสถาปนิก สภาอุตสาหกรรมแห่งประเทศไทย และกรุงเทพมหานคร จัดขึ้น เพื่อผลักดันและเสริมสร้างองค์ความรู้ด้านการจัดการพลังงาน เทคโนโลยีและนวัตกรรมดิจิทัลเพื่อการใช้พลังงานอย่างยั่งยืน โดยการสนับสนุนของกระทรวงดิจิทัลฯ กระทรวงพลังงาน กระทรวงวิทยาศาสตร์และเทคโนโลยี กระทรวงอุตสาหกรรม และกระทรวงคมนาคม ระหว่างวันที่ 21-23 มีนาคม 2561 ซึ่งภายในงานได้จัดแสดงเทรดโชว์ด้านเทคโนโลยีพลังงานและนวัตกรรมสุดล้ําที่สามารถนํามาปรับใช้ในชีวิตประจําวันและชุมชนให้เหมาะสมได้อย่างปลอดภัยต่อชีวิตและสิ่งแวดล้อม เพื่อตอบสนองรูปแบบการดําเนินชีวิตแบบสมาร์ทดิจิทัล ทั้งนี้ สํานักงานส่งเสริมเศรษฐกิจดิจิทัล (ดีป้า) หน่วยงานในสังกัดกระทรวงดิจิทัลฯ ร่วมกับจังหวัดขอนแก่นในฐานะเมืองอัจฉริยะนําร่องของไทย ยังได้ร่วมออกบูธจัดแสดงความเป็น Smart City ต้นแบบ ซึ่งเป็นกลไกสําคัญในการสร้างการกระตุ้นให้ประชาชนพร้อมรับการเปลี่ยนแปลงได้ในทุกๆ ระดับ เพื่อก้าวไปสู่ไทยแลนด์ 4.0 หรือก้าวกระโดดไปสู่ความเป็น Global City ได้ในระยะเวลาอันสั้นและยั่งยืน เมื่อวันที่ 21 มีนาคม 2561 ณ ศูนย์นิทรรศการและการประชุมไบเทค เขตบางนา กรุงเทพฯ
*********************
รัฐบาลไทย-ข่าวทำเนียบรัฐบาล-ออมสิน แจ้งปิดบริการระบบ ATM 2 ช่วงเวลา ระหว่าง 00.30 – 06.30 น. ของวันที่ 13 และ 14 ต.ค.60 และ ปิดปรับปรุงระบบงานบัตรเครดิต วันที่ 13 ต.ค.60 เวลา 00.30 – 02.30 น.
วันพฤหัสบดีที่ 12 ตุลาคม 2560
ออมสิน แจ้งปิดบริการระบบ ATM 2 ช่วงเวลา ระหว่าง 00.30 – 06.30 น. ของวันที่ 13 และ 14 ต.ค.60 และ ปิดปรับปรุงระบบงานบัตรเครดิต วันที่ 13 ต.ค.60 เวลา 00.30 – 02.30 น.
ธนาคารออมสิน แจ้งปิดบริการเพื่อทดสอบแผนกู้ระบบงานกรณีฉุกเฉินสําหรับระบบ ATM ช่วงเวลา 00.30 – 06.30 น. ของวันศุกร์ที่ 13 ตุลาคม 2560 และวันเสาร์ที่ 14 ตุลาคม 2560 พร้อมทั้งปิดปรับปรุงระบบงานบัตรเครดิตในวันศุกร์ที่ 13 ตุลาคม 2560 เวลา 00.30 – 02.30 น.
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า ธนาคารฯ ขอแจ้งปิดบริการเพื่อทดสอบแผนกู้ระบบงานกรณีฉุกเฉินสําหรับระบบ ATM จํานวน 2 ครั้ง ในวันศุกร์ที่ 13 ตุลาคม 2560 เวลา 00.30 - 06.30 น. และ วันเสาร์ที่ 14 ตุลาคม 2560 เวลา 00.30 - 06.30 น. ซึ่งจะทําให้ลูกค้าไม่สามารถใช้บริการในบางธุรกรรมของธนาคารออมสินได้ ได้แก่ บัตรออมสิน ATM บัตรออมสินเดบิตวีซ่าทุกประเภท ไม่สามารถใช้บริการธุรกรรมทางการเงินทั้งในและต่างประเทศ บริการโอนเงินจากต่างประเทศเข้าบัตรออมสินเดบิตวีซ่าทุกประเภท (Fast Funds) ช่องทางบริการทั้งหมดผ่าน MyMo, Internet Banking และ ORFT กับต่างธนาคาร รวมถึง การฝากเงินสดผ่านเครื่องฝากเงินสดอัตโนมัติ จึงต้องขออภัยลูกค้าทุกท่านในความไม่สะดวกครั้งนี้
ขณะเดียวกัน ธนาคารฯ ขอแจ้งปิดปรับปรุงระบบงานบัตรเครดิต (Cardlink) เป็นการชั่วคราว เพื่อเพิ่มประสิทธิภาพในการให้บริการผลิตภัณฑ์บัตรเครดิต ในวันศุกร์ที่ 13 ตุลาคม 2560 ระหว่างเวลา 00.30 – 02.30 น. ซึ่งจะทําให้ลูกค้าไม่สามารถใช้บริการผ่านบัตรเครดิตและบัตรกดเงินสดในบางธุรกรรม ได้แก่ การซื้อสินค้าและบริการผ่านเครื่อง EDC ณ ร้านค้าที่ใช้เครื่อง EDC ของธนาคารออมสิน, การซื้อสินค้าและบริการผ่าน Internet (Online Shopping) และ การซื้อสินค้าและบริการผ่าน GSB PAY Mobile Application รวมถึงไม่สามารถถอนเงินสดที่ตู้ ATM ธนาคารออมสินและธนาคารอื่นได้
สอบถามข้อมูลเพิ่มเติม สามารถติดตามได้ตามสื่อประชาสัมพันธ์ของธนาคารออมสินทุกช่องทาง ได้แก่ Website : www.gsb.or.th, Facebook : GSB Society, Official Line : GSB ธนาคารออมสิน หรือสอบถามรายละเอียดเพิ่มเติมจากเจ้าหน้าที่ธนาคารออมสินทุกสาขาทั่วประเทศ หรือ ศูนย์ลูกค้าสัมพันธ์ธนาคารออมสิน Call Center โทร.1115 หรือ MyMo Call Center โทร.1143 หรือ Call Center บัตรเครดิต โทร.02-299-8888
รัฐบาลไทย-ข่าวทำเนียบรัฐบาล-“รมช.วิวัฒน์” ตรวจเยี่ยมพื้นที่ที่ได้รับผลกระทบจากเขื่อนราษีไศล และเขื่อนหัวนา จ.ศรีสะเกษ
วันจันทร์ที่ 19 กุมภาพันธ์ 2561
“รมช.วิวัฒน์” ตรวจเยี่ยมพื้นที่ที่ได้รับผลกระทบจากเขื่อนราษีไศล และเขื่อนหัวนา จ.ศรีสะเกษ
“รมช.วิวัฒน์” ตรวจเยี่ยมพื้นที่ที่ได้รับผลกระทบจากเขื่อนราษีไศล และเขื่อนหัวนา จ.ศรีสะเกษ พร้อมรับฟังปัญหาจากเกษตรกรที่ได้รับผลกระทบ หนุนนําวิถีภูมิปัญหาชาวบ้านร่วมกับความรู้ด้านวิศวกรรมชลประทานร่วมพลิกฟื้นชีวิตดั้งเดิม โดยไม่ทําลายธรรมชาติ
นายวิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ตรวจเยี่ยมพื้นที่ที่ได้รับผลกระทบจากเขื่อนราษีไศล และเขื่อนหัวนา ณ กุดอีเฒ่า บ้านร่องอโศก ตําบลเมืองคง อําเภอราษีไศล จังหวัดศรีสะเกษ ว่า การลงพื้นที่ตรวจเยี่ยมในครั้งนี้ เพื่อมาพบปะเกษตรกรและหารือแนวทางการแก้ไขปัญหาผลกระทบจากเขื่อนราษีไศล และเขื่อนหัวนา จังหวัดศรีสะเกษ ซึ่งที่ผ่านมารัฐบาลโดยกระทรวงเกษตรและสหกรณ์ ตลอดทั้งเจ้าหน้าที่ที่เกี่ยวข้องได้พยายามหาแนวทางช่วยเหลือเกษตรกรและประชาชนที่ได้รับผลกระทบมาโดยตลอด ซึ่งภายหลังที่ได้รับฟังปัญหาของเกษตรกรในพื้นที่ พบว่าควรมีแนวทางให้ความช่วยเหลือใน 2 แนวทาง คือ (1) เรื่องการดูแลจ่ายค่าชดเชยความเสียหายให้แก่เกษตรกรที่ได้รับผลกระทบ ให้กรมชลประทาน ประสานกับผู้ว่าราชการจังหวัดติดตามให้ความช่วยเหลือเกษตรกรที่ได้รับผลกระทบ (2) เรื่องการกักเก็บน้ําในพื้นที่ของเกษตรกร โดยส่งเสริมให้ชาวบ้านในพื้นที่ทําแผนฟื้นฟูแก้ไขปัญหา โดยมีเจ้าหน้าที่รัฐคอยให้คําแนะนํา ด้วยการนําเอาวิถีภูมิปัญญาชาวบ้านร่วมกับความรู้ด้านวิศวกรรมชลประทานมาร่วมกันแก้ไขปัญหา พลิกฟื้นชีวิตดั้งเดิมโดยธรรมชาติ อย่างไม่ทําลายธรรมชาติ สิ่งสําคัญที่สุด คือ ชาวบ้านต้องมีส่วนร่วมแสดงความคิดเห็นและตัดสินใจโดยที่รัฐมีหน้าที่เป็นสถาปนิกในการให้คําปรึกษา
“หากชาวบ้านในพื้นที่มีความเข้มแข็ง มีสังคมที่เอื้อเฟื้อกัน โดยน้อมนําศาสตร์พระราชาของในหลวงรัชกาลที่ 9 มาประยุกต์ใช้ในการพัฒนาและแก้ไขปัญหา เชื่อมั่นว่า จากพื้นที่ที่มีน้ํามากก็จะสามารถแก้ไขปัญหานี้ได้ อีกทั้งจังหวัดที่อยู่ใกล้เขื่อนราษีไศลและเขื่อนหัวนา ก็จะเป็นตัวอย่างที่ดีให้แก่พื้นที่อื่นๆที่ประสบปัญหาเดียวกันต่อไป” นายวิวัฒน์กล่าว
หลังจากนั้น รัฐมนตรีช่วยว่ากระทรวงเกษตรและสหกรณ์ ได้เดินทางไปยังศูนย์เรียนรู้พอเพียงชุมชนเครือข่ายทามมูน ต.หนองแค อ.ราษีไศล จ.ศรีสะเกษ เพื่อร่วมเรียนรู้งานฟื้นฟูทรัพยากรธรรมชาติและสิ่งแวดล้อม ป่าทาม แม่น้ํามูล การพัฒนาอาชีพและการพัฒนาเกษตรยุค 4.0 พร้อมทั้งรับฟังปัญหาและปรึกษาหารือแนวทางแก้ปัญหาผลกระทบจากเขื่อนราษีไศล เขื่อนหัวนา และเขื่อนลําน้ําชี ครอบคลุมพื้นที่ผลกระทบและผู้ได้รับผลกระทบจริงทุกภาคส่วน
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ก.อุตฯ ร่วมพิธีถวายเครื่องราชสักการะและวางพานพุ่มพร้อมร่วมจุดเทียนถวายพระพรชัยมงคล เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2563
วันอังคารที่ 28 กรกฎาคม 2563
ก.อุตฯ ร่วมพิธีถวายเครื่องราชสักการะและวางพานพุ่มพร้อมร่วมจุดเทียนถวายพระพรชัยมงคล เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2563
ก.อุตฯ ร่วมพิธีถวายเครื่องราชสักการะและวางพานพุ่มพร้อมร่วมจุดเทียนถวายพระพรชัยมงคล เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2563
วันนี้ (28 กรกฎาคม 2563) เวลา 18.00 น. นายเอกภัทร วังสุวรรณ เลขาธิการคณะกรรมการอ้อยและน้ําตาลทราย พร้อมด้วยผู้บริหารกระทรวงอุตสาหกรรม ร่วมพิธีถวายเครื่องราชสักการะและวางพานพุ่ม พร้อมร่วมจุดเทียนถวายพระพรชัยมงคล เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2563 โดยมีพลเอก ประยุทธ์ จันทร์โอชา นายกรัฐมนตรี เป็นประธานในพิธี ณ มณฑลพิธีท้องสนามหลวง
รัฐบาลไทย-ข่าวทำเนียบรัฐบาล-รมว.ดิจิทัล หารือเอกอัครราชทูตฟินแลนด์ ร่วมมือพัฒนาการศึกษาอิเล็กทรอนิกส์
วันพฤหัสบดีที่ 9 พฤศจิกายน 2560
รมว.ดิจิทัล หารือเอกอัครราชทูตฟินแลนด์ ร่วมมือพัฒนาการศึกษาอิเล็กทรอนิกส์
รมว.ดิจิทัล
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมหารือกับนางซาตู ซุยก์การี-เคลฟเวน (Ms.Satu Suikkari-Kleven) เอกอัครราชทูตสาธารณรัฐฟินแลนด์ประจําประเทศไทย พร้อมคณะผู้แทนจากสถานเอกอัครราชทูตฟินแลนด์ ผู้แทนจาก Finnish Promotion (Finpro) Thailand & Myanmar และผู้แทนจากบริษัท โนเกีย (ประเทศไทย) จํากัด โดยทั้งสองฝ่ายได้หารือเกี่ยวกับความร่วมมือด้านเทคโนโลยีดิจิทัลและไอซีทีระหว่างไทยกับฟินแลนด์ รวมทั้งการลงทุนและการมีส่วนร่วมในโครงการดิจิทัลพาร์คไทยแลนด์ ซึ่งเป็นส่วนหนึ่งของโครงการระเบียงเขตเศรษฐกิจภาคตะวันออก (EEC) โดยประเทศไทยยินดีที่จะร่วมมือกับต่างประเทศในการพัฒนาเรื่อง ศูนย์ Data Center สถาบันไอโอที (IoT) Cloud Services โครงการ Smart City และโครงการต่างๆ ที่เกี่ยวข้องกับเทคโนโลยีด้านดิจิทัล นอกจากนั้น ยังได้หารือเกี่ยวกับความเป็นไปได้ในการจัดทําความร่วมมือระหว่างกันในด้าน Cyber Security และการศึกษาอิเล็กทรอนิกส์ (e-Education) ซึ่งสาธารณรัฐฟินแลนด์เป็นประเทศที่มีแผนยุทธศาสตร์และแพลตฟอร์มด้านการศึกษาอิเล็กทรอนิกส์ที่เข้มแข็ง เมื่อวันที่ 6 พฤศจิกายน 2560 ณ สํานักงานรัฐบาลอิเล็กทรอนิกส์ (องค์การมหาชน) อาคารบางกอกไทยทาวเวอร์ ถนนรางน้ํา กรุงเทพฯ
************************
รัฐบาลไทย-ข่าวทำเนียบรัฐบาล-กรุงไทยให้บริการ QR Code ร้านค้าในตลาดคลองผดุงกรุงเกษม
วันอังคารที่ 31 ตุลาคม 2560
กรุงไทยให้บริการ QR Code ร้านค้าในตลาดคลองผดุงกรุงเกษม
ธนาคารกรุงไทยได้ให้บริการ KRUNGTHAI QR Code แก่ร้านค้าในงานตลาดคลองผดุงกรุงเกษม ภายใต้แนวคิด “ตลาดเกษตรเกรดพรีเมี่ยม” ซึ่งกระทรวงเกษตรและสหกรณ์จัดขึ้น
นายโกศล แช่มชื่น ผู้ช่วยกรรมการผู้จัดการใหญ่ ผู้บริหารกลุ่ม สายงานเครือข่ายธุรกิจขนาดเล็กและรายย่อย ธนาคารกรุงไทย เปิดเผยว่า ธนาคารได้ให้บริการ KRUNGTHAI QR Code แก่ร้านค้าในงานตลาดคลองผดุงกรุงเกษม ภายใต้แนวคิด “ตลาดเกษตรเกรดพรีเมี่ยม” ซึ่งกระทรวงเกษตรและสหกรณ์จัดขึ้น เพื่อส่งเสริมการใช้สินค้าชุมชน และสร้างความเข้มแข็งให้กับเศรษฐกิจฐานรากของประเทศ ซึ่งมีร้านค้าจํานวน 250 แห่งมาจําหน่ายสินค้า ระหว่างวันที่ 6 – 26 พฤศจิกายน 2560
“ธนาคารกรุงไทยให้ความสําคัญกับการสนับสนุนนโยบาย National e-Payment ของรัฐบาล โดยเฉพาะการส่งเสริมสังคมไร้เงินสด ซึ่งธนาคารมีความภูมิใจที่มีส่วนทําให้การค้าขายในตลาดคลองผดุงกรุงเกษม มีความคล่องตัว สะดวกสบายและปลอดภัยมากยิ่งขึ้น ด้วยเทคโนโลยีการชําระเงินผ่าน KRUNGTHAI QR Code และแอปพลิเคชั่นเป๋าตุงสําหรับร้านค้า”
ที่ผ่านมาธนาคารได้ติดตั้ง KRUNGTHAI QR Code ให้กับร้านค้าต่างๆ ที่ศูนย์อาหารทําเนียบรัฐบาล ศูนย์อาหารและสันทนาการ กระทรวงการคลัง ห้องอาหารของธนาคารพัฒนาวิสาหกิจขนาดกลางและขนาดย่อมแห่งประเทศไทย และ ตลาด อ.ต.ก. รวมทั้งได้สนับสนุนให้ประชาชนในภูมิภาคได้ก้าวสู่สังคมไร้เงินสดด้วยกัน ธนาคารจึงได้ติดตั้งและแนะนําวิธีการใช้งาน KRUNGTHAI QR Code และแอปพลิเคชั่นเป๋าตุงสําหรับร้านค้า ที่ตลาดสามชุก จ.สุพรรณบุรี ตลาดกรุงศรี จ.พระนครศรีอยุธยา และมีแผนไปติดตั้งที่ตลาดในอําเภอต่างๆ ทั่วประเทศ
สําหรับการทําธุรกรรมผ่าน KRUNGTHAI QR Code นั้น สามารถทําได้ง่ายๆ เพียงผู้ซื้อสแกน QR Code ของร้านค้า ผ่านแอปพลิเคชั่น KTB netbank ระบุจํานวนเงิน และ PIN เพื่อยืนยันการทํารายการ เพียงเท่านี้ก็ชําระเงินเรียบร้อย ด้านร้านค้าเพียงดาวน์โหลดแอปพลิเคชั่นเป๋าตุง สมัครพร้อมเพย์และติด QR Code ไว้ที่ร้าน ก็จะได้รับเงินเข้าบัญชีทันที และสามารถตรวจสอบยอดการชําระเงินได้ทันทีด้วย ทําให้ช่วยลดความยุ่งยากในการรับและทอนเงิน
ฝ่ายสื่อสารองค์กรและภาพลักษณ์
โทร.0-2208-4174-8
รัฐบาลไทย-ข่าวทำเนียบรัฐบาล-กรมบัญชีกลางปรับการเติมเงินในบัตรสวัสดิการแห่งรัฐ เริ่มเดือนแรก ก.พ. 62
วันศุกร์ที่ 1 กุมภาพันธ์ 2562
กรมบัญชีกลางปรับการเติมเงินในบัตรสวัสดิการแห่งรัฐ เริ่มเดือนแรก ก.พ. 62
กรมบัญชีกลางปรับการเติมเงินรายเดือนเข้าบัตรสวัสดิการแห่งรัฐ วงเงินสําหรับซื้อสินค้าอุปโภคบริโภค (200/300 บาทต่อเดือน) โดยแบ่งเติมเข้ากระเป๋าเงินอิเล็กทรอนิกส์ (e-Money) ตั้งแต่เดือน ก.พ. – เม.ย. 62
นางญาณี แสงศรีจันทร์ ที่ปรึกษาด้านพัฒนาระบบการเงินการคลัง ในฐานะโฆษกกรมบัญชีกลาง เปิดเผยว่า ตั้งแต่เดือนกุมภาพันธ์ – เมษายน 2562 กรมบัญชีกลางจะเริ่มปรับการเติมเงินรายเดือนเข้าบัตรสวัสดิการแห่งรัฐ ในส่วนของกระเป๋าวงเงินสําหรับซื้อสินค้าอุปโภคบริโภคที่ร้านธงฟ้าประชารัฐ (200/300 บาทต่อเดือน) โดยจะแบ่งไปเติมเข้ากระเป๋าเงินอิเล็กทรอนิกส์ (e-Money) โดยมีรายละเอียด ดังนี้ วงเงิน 200 บาท/คน/เดือน (จะเติมให้ในกระเป๋าวงเงิน 100 บาท และกระเป๋า e-Money 100 บาท) และวงเงิน 300 บาท/คน/เดือน (จะเติมให้ในกระเป๋าวงเงิน 100 บาท และกระเป๋า e-Money 200 บาท) เพื่อเพิ่มทางเลือกในการใช้จ่ายให้กับผู้มีสิทธิ ซึ่งในส่วนของกระเป๋า e-Money
ผู้มีสิทธิสามารถสะสมไว้ใช้จ่ายเมื่อจําเป็น สะสมไว้เป็นเงินออมในบัตร หรือนําไปใช้ซื้อสินค้าอุปโภคบริโภคที่ร้านธงฟ้าประชารัฐ ร้านค้าประชารัฐของกองทุนหมู่บ้านและชุมชนเมือง ที่รับชําระเงินผ่านเครื่องรับชําระเงินอิเล็กทรอนิกส์ (EDC) และ Mobile Application ถุงเงินประชารัฐ นอกจากนี้ ยังสามารถนําไปใช้ซื้อสินค้ากับร้านค้าที่ร่วมมาตรการชดเชยภาษีมูลค่าเพิ่ม เพื่อรับเงินคืน 5% รวมทั้งเงินออม 1% โดยสังเกตสัญลักษณ์สติ๊กเกอร์ “จ่ายด้วยบัตรสวัสดิการแห่งรัฐ จากกระเป๋าเงินอิเล็กทรอนิกส์ (e-Money PromptCard)” ได้อีกด้วย
รายได้ของผู้มีบัตรสวัสดิการแห่งรัฐ
ปี 2559 ปัจจุบันวงเงิน ค่าซื้อสินค้าอุปโภคบริโภค ที่จําเป็น ปรับการเติมเงิน 3 เดือน
(เดือนกุมภาพันธ์ – เมษายน 2562) รวม
(1) + (2)
(1)
วงเงินค่าซื้อสินค้าอุปโภคบริโภคที่จําเป็น (2)
เติมเงินเข้ากระเป๋าเงินอิเล็กทรอนิกส์ (e-Money)
1. ผู้มีรายได้ไม่เกิน 30,000 บาทต่อปี 300 100 200 300
2. ผู้มีรายได้เกิน 30,000 บาทต่อปี
แต่ไม่เกิน 100,000 บาทต่อปี 200 100 100 200
โฆษกกรมบัญชีกลาง กล่าวย้ําว่า ตั้งแต่เดือนกุมภาพันธ์ – เมษายน 2562 วงเงินค่าซื้อสินค้าอุปโภคบริโภคในบัตรสวัสดิการแห่งรัฐของผู้มีบัตรทุกราย จะลดลงเหลือ 100 บาทต่อเดือน แต่เงินในกระเป๋าเงิน e-Money จะเพิ่มขึ้น 100/200 บาทต่อเดือนแทน เมื่อรวมทั้ง 2 ส่วนแล้ว ผู้มีบัตรยังคงได้รับวงเงินรวมตามสิทธิเดิม
รัฐบาลไทย-ข่าวทำเนียบรัฐบาล-​ไทยพร้อมจะทำงานกับเกาหลีใต้อย่างสร้างสรรค์ต่อไป
วันพุธที่ 16 พฤษภาคม 2561
​ไทยพร้อมจะทํางานกับเกาหลีใต้อย่างสร้างสรรค์ต่อไป
​ไทยพร้อมจะทํางานกับเกาหลีใต้อย่างสร้างสรรค์ต่อไป
วันนี้ (16 พฤษภาคม 2561) เวลา 13.30 น. นายเพค อุน-กยู (H.E. Mr. Paik Un-gyu) รัฐมนตรีว่าการกระทรวงการค้า อุตสาหกรรมและพลังงาน สาธารณรัฐเกาหลี เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ในโอกาสนําคณะนักธุรกิจเกาหลีใต้เยือนไทย ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ สรุปสาระสําคัญการหารือ ดังนี้
นายกรัฐมนตรีกล่าวต้อนรับและขอบคุณที่รัฐมนตรีว่าการกระทรวงการค้า อุตสาหกรรมและพลังงาน นําคณะนักธุรกิจเกาหลีใต้จากบริษัทชั้นนํากว่า 180 คน เดินทางมาไทย เพื่อฉลองครบรอบ 60 ปี การสถาปนาความสัมพันธ์ทางการทูตระหว่างกัน จึงหวังว่าทั้งสองฝ่ายจะมีการแลกเปลี่ยนการเยือนในระดับสูงอย่างต่อเนื่องต่อไป
โอกาสนี้ นายกรัฐมนตรีแสดงความยินดีกับความสําเร็จของการประชุมสุดยอดระหว่างผู้นําเกาหลีใต้กับผู้นําเกาหลีเหนือ เมื่อเดือนเมษายนที่ผ่านมา โดยเฉพาะการลงนามในปฏิญญาปันมุนจอม (Panmunjom Declaration) ที่ส่งผลให้สถานการณ์บนคาบสมุทรเกาหลีมีการเปลี่ยนแปลงไปในทางที่ดีขึ้น และไทยพร้อมจะทํางานร่วมกับเกาหลีใต้อย่างสร้างสรรค์
ทั้งสองฝ่ายได้หารือร่วมกันในประเด็นทางเศรษฐกิจและเห็นว่า ไทย - เกาหลีใต้ ควรเพิ่มมูลค่าการค้าการลงทุนระหว่างกันให้มากขึ้นกว่าที่ผ่านมา ซึ่งการเดินทางเยือนไทยของคณะนักธุรกิจเกาหลีใต้ครั้งนี้จะช่วยสร้างความมั่นใจและกระตุ้นการค้าการลงทุนระหว่างกันให้เพิ่มมากยิ่งขึ้นได้ นอกจากนี้ ทั้งสองประเทศยังมีนโยบายหลายอย่างที่สามารถส่งเสริมความร่วมมือซึ่งกันและกันได้ โดยเฉพาะ New Southern Policy และ The 4th Industrial Revolution ของเกาหลีใต้กับ Thailand 4.0 โครงการ EEC และ New S-Curve ของไทย ทั้งนี้ นายกรัฐมนตรียังอวยพรให้งานสัมมนา Maekyung Thailand Forum ที่มีนายสมคิด จาตุศรีพิทักษ์ รองนายกรัฐมนตรีไปเข้าร่วม ประสบความสําเร็จดังทีหวังไว้ พร้อมหวังว่าฝ่ายเกาหลีใต้จะเห็นถึงศักยภาพและโอกาสในการส่งเสริมการค้าการลงทุนระหว่างไทยกับเกาหลีใต้ที่ชัดเจนมากยิ่งขึ้น
ในช่วงท้าย ฝ่ายเกาหลีใต้ให้คํามั่นว่าจะดูแลและอํานวยความสะดวกแก่นักท่องเที่ยวชาวไทยที่เดินทางไปเกาหลีใต้เป็นจํานวนมาก ซึ่งนายกรัฐมนตรีกล่าวขอบคุณและยืนยันว่ารัฐบาลพร้อมที่จะทํางานและให้ความร่วมมือเพื่อผลักดันความสัมพันธ์ระหว่างไทยกับเกาหลีใต้ให้ก้าวหน้ายิ่งขึ้นต่อไปในทุกมิติ
รัฐบาลไทย-ข่าวทำเนียบรัฐบาล-คณะอนุกรรมการปราบปรามการละเมิดทรัพย์สินทางปัญญา ผนึกกำลังหน่วยปราบการละเมิดทรัพย์สินทางปัญญา
วันศุกร์ที่ 10 มีนาคม 2560
คณะอนุกรรมการปราบปรามการละเมิดทรัพย์สินทางปัญญา ผนึกกําลังหน่วยปราบการละเมิดทรัพย์สินทางปัญญา
ซึ่งประกอบด้วย กรมทรัพย์สินทางปัญญา กองอํานวยการรักษาความมั่นคงภายในราชอาณาจักร กองทัพบก สํานักงานตํารวจแห่งชาติ กรมศุลกากร กรมสอบสวนคดีพิเศษ กรมประชาสัมพันธ์ และภาคเอกชนเจ้าของสิทธิในทรัพย์สินทางปัญญา
จัดพิธีประชาสัมพันธ์และทําลายของกลางคดีละเมิดทรัพย์สินทางปัญญาครั้งใหญ่ ณ กรมทหารราบที่ 11 รักษาพระองค์ น้ําหนักประมาณ 300 ตัน มูลค่าความเสียหายประมาณ 1,756 ล้านบาท (ประเมินจากราคาของจริงเฉลี่ย)
รองนายกรัฐมนตรี (พลเอกประวิตร วงษ์สุวรรณ) เปิดเผยว่า เมื่อวันศุกร์ที่ 10 มีนาคม 2560 ได้เป็นประธานในพิธีทําลายของกลางละเมิดทรัพย์สินทางปัญญาที่คดีถึงที่สุดแล้ว โดยเป็นความร่วมมือกันระหว่างหน่วยงานในคณะอนุกรรมการปราบปรามการละเมิดทรัพย์สินทางปัญญา ซึ่งรองนายกรัฐมนตรี (พลเอกประวิตร วงษ์สุวรรณ) เป็นประธาน ประกอบด้วย กองอํานวยการรักษาความมั่นคงภายในราชอาณาจักร กองทัพบก กรมทรัพย์สินทางปัญญา กระทรวงพาณิชย์ สํานักงานตํารวจแห่งชาติ กรมศุลกากร กรมสอบสวนคดีพิเศษ กรมประชาสัมพันธ์ได้ร่วมกับภาคเอกชนเจ้าของสิทธิในทรัพย์สินทางปัญญา โดยมีจํานวนของกลางที่รวบรวมจากทั่วประเทศทั้งสิ้น 3,639,679 ชิ้น คิดเป็นน้ําหนักประมาณ 300 ตัน มูลค่ารวม 1,756 ล้านบาท ซึ่งมาจากของกลางของสํานักงานตํารวจแห่งชาติ จํานวน 276,643 ชิ้น ของกลางจาก กรมศุลกากร จํานวน 2,915,525 ชิ้น และของกลางจากกรมสอบสวนคดีพิเศษ จํานวน 447,511 ชิ้น ประกอบด้วย เสื้อผ้า กระเป๋า เข็มขัด รองเท้า นาฬิกา โทรศัพท์มือถือ แผ่นซีดี/วีซีดี แว่นตา เครื่องสําอาง หมวก และผ้าห่ม เป็นต้น
“สินค้าละเมิดทรัพย์สินทางปัญญาเหล่านี้เป็นของผิดกฎหมายจะต้องนํามาทําลาย ซึ่งการทําลายของกลางคดีละเมิดทรัพย์สินทางปัญญาที่คดีถึงที่สุดแล้ว ถือเป็นขั้นตอนสุดท้ายของการปราบปรามที่จะต้องดําเนินการอย่างโปร่งใส ตรวจสอบได้ และสอดคล้องกับมาตรฐานสากล ไม่ว่าจะเป็นพันธกรณีภายใต้ข้อตกลงด้านทรัพย์สินทางปัญญาขององค์การการค้าโลก (TRIPS) หรือ กฎระเบียบ ที่เกี่ยวข้องกับสิ่งแวดล้อม ทั้งนี้เพื่อสร้างความมั่นใจให้กับเจ้าของทรัพย์สินทางปัญญาว่าจะไม่มีสินค้าละเมิดทรัพย์สินทางปัญญากลับไปสู่ท้องตลาด หรือส่งออกไปยังต่างประเทศ” รองนายกรัฐมนตรี (พลเอกประวิตร วงษ์สุวรรณ) กล่าว
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมประชุมหารือ และเป็นสักขีพยานการลงนามปฏิญญาความร่วมมือการผลักดันการจัดตั้งสภาดิจิทัลเพื่อเศรษฐกิจและสังคมแห่งประเทศไทย
วันอังคารที่ 5 มิถุนายน 2561
รมว.ดิจิทัลฯ ร่วมประชุมหารือ และเป็นสักขีพยานการลงนามปฏิญญาความร่วมมือการผลักดันการจัดตั้งสภาดิจิทัลเพื่อเศรษฐกิจและสังคมแห่งประเทศไทย
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เข้าร่วมการประชุมหารือ และเป็นสักขีพยานการลงนามปฏิญญาความร่วมมือการผลักดันการจัดตั้งสภาดิจิทัลเพื่อเศรษฐกิจและสังคมแห่งประเทศไทย โดยสมาคมสมาพันธ์เทคโนโลยีสารสนเทศและการสื่อสารแห่งประเทศไทย (สทส.) จัดขึ้น ซึ่งสมาชิกของสมาคมฯ ได้ให้ความร่วมมือในการสนับสนุนและผลักดันการจัดตั้งสภาดิจิทัลเพื่อเศรษฐกิจและสังคมแห่งประเทศไทย ต่อกระทรวงดิจิทัลฯ และหน่วยงานอื่นที่เกี่ยวข้อง เพื่อนําไปสู่การเป็นศูนย์กลางหลักของอุตสาหกรรมการประกอบธุรกิจดิจิทัล ซึ่งให้เกิดความสอดคล้องต่อ Common Goals ของสมาคมฯ ในการสนับสนุนประเทศไทยให้บรรลุเป้าหมายด้านการเปลี่ยนแปลงประเทศด้วยเทคโนโลยีดิจิทัล (Digital Transformation) ตามแผนพัฒนาเศรษฐกิจและสังคมแห่งชาติ รวมถึงแผนพัฒนาดิจิทัลเพื่อเศรษฐกิจและสังคม ตลอดจนการส่งเสริมการวางโครงสร้าง Ecosystem ของประเทศไทยให้พร้อมกับการพัฒนาในยุคของการแข่งขันด้านดิจิทัล เมื่อวันที่ 4 มิถุนายน 2561 ณ ห้องประชุม ชั้น 31 อาคารเอไอเอ แคปปิตอลเซ็นเตอร์ ถนนรัชดาภิเษก เขตดินแดง กรุงเทพฯ
*********************
รัฐบาลไทย-ข่าวทำเนียบรัฐบาล-รีแบรนด์ สมอ. เปลี่ยนรูปแบบโลโก้ใหม่ หลังใช้มากว่า 10 ปี
วันศุกร์ที่ 14 กันยายน 2561
รีแบรนด์ สมอ. เปลี่ยนรูปแบบโลโก้ใหม่ หลังใช้มากว่า 10 ปี
รีแบรนด์ สมอ. หนึ่งในการ Transform การมาตรฐานสู่ สมอ. 4.0 ปรับรูปแบบโลโก้ใหม่ สื่อความหมายให้ชัดเจนมากขึ้น ง่ายต่อการจดจํา หลังจากที่ใช้โลโก้เดิมมากว่า 10 ปี
นายอภิจิณ โชติกเสถียร เลขาธิการสํานักงานมาตรฐานผลิตภัณฑ์อุตสาหกรรม เปิดเผยภายหลังเป็นประธานในพิธีเปิดงานรีแบรนด์ สมอ. โดยการเปิดตัวโลโก้ใหม่ของ สมอ. ว่า สมอ. ยังคงผลักดันการ Transform การมาตรฐานอย่างต่อเนื่อง เพื่อนําพาประเทศสู่ Thailand 4.0 ตามนโยบายรัฐบาล อีกทั้งเร่งแก้ปัญหาให้แก่ประชาชนไม่ว่าจะเป็นปัญหาสินค้าไม่ปลอดภัย ด้อยคุณภาพ ไม่มีมาตรฐานในท้องตลาดตลอดจนให้ความช่วยเหลือผู้ประกอบการอุตสาหกรรมยางพาราให้สามารถผลิตสินค้าที่มีคุณภาพตามมาตรฐาน ทั้งยังได้นําเทคโนโลยีสารสนเทศมาปรับปรุงกระบวนการทํางานเพื่ออํานวยความสะดวกให้แก่ผู้ประกอบการในการทําธุรกิจ เช่น การให้บริการผ่านระบบอิเล็กทรอนิกส์ต่างๆ หรือ iTISI ที่ให้บริการออกใบอนุญาตด้วยระบบอิเล็กทรอนิกส์ หรือ digital-license ช่วยอํานวยความสะดวกและลดระยะเวลาการออกใบอนุญาตให้แก่ผู้ประกอบการได้รวดเร็วยิ่งขึ้น นอกจากนี้ ได้นําระบบ E-Surveillance มาใช้ เพื่อเพิ่มประสิทธิภาพในการตรวจติดตามผู้ได้รับใบอนุญาตให้ได้ครบ 100 % อันเป็นการเพิ่มประสิทธิภาพ ลดเวลาและค่าใช้จ่าย และอํานวยความสะดวกให้กับผู้ได้รับใบอนุญาต
ล่าสุด สมอ. ได้ปรับเปลี่ยนโลโก้ใหม่ หลังจากใช้มาร่วม 10 ปี เพื่อแสดงถึงการTransform สมอ. สู่มิติใหม่ในการทํางาน ที่เน้นการทํางานเชิงรุก โดยยึดประโยชน์ประชาชนเป็นหลัก สร้างความเชื่อมั่น เชื่อถือในการทํางาน ก้าวทันยุคสมัย เข้าถึงกลุ่มเป้าหมายทั้งผู้ประกอบการและผู้บริโภค สร้างการจดจํา และสร้างภาพลักษณ์ที่ดีแก่ สมอ. โดยออกแบบให้มีความเชื่อมโยงกับเครื่องหมาย มอก. โดยการรีแบรนด์ของ สมอ. ในครั้งนี้ ถือเป็นก้าวสําคัญในการ Transform สู่การเป็น สมอ. 4.0 ภายใต้นโยบาย “TISI Transformation สะดวก รวดเร็ว โปร่งใส ตรวจสอบได้ทุกกระบวนการ”พร้อมอยู่เคียงข้างผู้ประการการ พัฒนาภาคอุตสาหกรรมไทย ควบคู่กับการคุ้มครองผู้บริโภคด้วยการมาตรฐาน
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับเอกอัครราชทูตวิสามัญ ผู้มีอำนาจเต็มแห่งสาธารณรัฐอิตาลีประจำประเทศไทย
วันจันทร์ที่ 3 ธันวาคม 2561
รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับเอกอัครราชทูตวิสามัญ ผู้มีอํานาจเต็มแห่งสาธารณรัฐอิตาลีประจําประเทศไทย
รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับเอกอัครราชทูตวิสามัญ ผู้มีอํานาจเต็มแห่งสาธารณรัฐอิตาลีประจําประเทศไทย
ในวันจันทร์ที่​ ๓​ ธันวาคม​ ๒๕๖๑​ เวลา​ ๐๘.๓๐​ น.​
ณ ห้องรับรองกระทรวงยุติธรรม ๒ อาคารราชบุรีดิเรกฤทธิ์
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
ให้การต้อนรับนายลอเรนโซการันตี​ (Mr.​Lorenzo​ Galanti)​ เอกอัครราชทูตวิสามัญผู้มีอํานาจเต็ม
แห่งสาธารณรัฐอิตาลีประจําประเทศไทย​ พร้อมคณะ
เข้าเยี่ยมคารวะเนื่องในโอกาสเข้ารับหน้าที่ใหม่
พร้อมทั้งหารือข้อราชการร่วมกันในด้านกระบวนการยุติธรรมทางอาญา
อันจะนําไปสู่ความร่วมมือด้านกระบวนการยุติธรรมและกระชับความสัมพันธ์อันดีระหว่างไทย-อิตาลี ต่อไป
โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
นายวิทยา สุริยะวงค์ รองปลัดกระทรวงยุติธรรม
รวมทั้งผู้ที่เกี่ยวข้อง เข้าร่วมฯ
รัฐบาลไทย-ข่าวทำเนียบรัฐบาล-สธ.ห่วงผู้ประสบภัยน้ำท่วม กำชับสถานบริการสาธารณสุขดูแลผู้ป่วยที่ช่วยเหลือตัวเองไม่ได้อย่างใกล้ชิด
วันอาทิตย์ที่ 11 พฤศจิกายน 2561
สธ.ห่วงผู้ประสบภัยน้ําท่วม กําชับสถานบริการสาธารณสุขดูแลผู้ป่วยที่ช่วยเหลือตัวเองไม่ได้อย่างใกล้ชิด
กระทรวงสาธารณสุข กําชับสํานักงานสาธารณสุขจังหวัดและสถานบริการสาธารณสุขทุกแห่ง ในพื้นที่น้ําท่วม ให้ความช่วยเหลือผู้ประสบภัย พร้อมให้บริการประชาชน โดยเฉพาะผู้ป่วยที่ช่วยเหลือตัวเองไม่ได้และกลุ่มที่ต้องการดูแลเป็นพิเศษ อย่างใกล้ชิด
วันนี้ (11 พฤศจิกายน 2561) นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า รัฐบาลมีความห่วงใยผู้ประสบภัยน้ําท่วมโดยเฉพาะที่จังหวัดเพชรบุรี ประจวบคีรีขันธ์ ชุมพร สุราษฎร์ธานี นครศรีธรรมราช ระนอง พังงา ภูเก็ต และกระบี่ ได้สั่งการให้กระทรวงสาธารณสุขให้การดูแลด้านการแพทย์และสาธารณสุขผู้ประสบภัยอย่างใกล้ชิด จึงได้กําชับให้สํานักงานสาธารณสุขจังหวัด และโรงพยาบาลในพื้นที่น้ําท่วม จัดบริการประชาชน และติดตามดูแลกลุ่มเปราะบาง ทั้งผู้ป่วยติดบ้านติดเตียง เด็กเล็ก ผู้สูงอายุ ผู้ป่วยโรคเรื้อรัง ผู้ป่วยที่ต้องล้างไต จัดหน่วยแพทย์เคลื่อนที่พร้อมให้ความช่วยเหลือประชาชนผู้ประสบอุทกภัย และเคลื่อนย้ายผู้ป่วยที่อยู่ในพื้นที่เสี่ยงไปยังโรงพยาบาลที่ใกล้เคียงนอกจากนี้ ได้จัดส่งยาและเวชภัณฑ์ ให้จังหวัดประจวบคีรีขันธ์ ได้แก่ ยาชุดช่วยเหลือผู้ประสบภัย 3,000 ชุด ยาทาน้ํากัดเท้า 2,000 หลอด เสื้อชูชีพ 300 ตัวแล้ว และจังหวัดชุมพร ได้แก่ยาชุดน้ําท่วม 9,000 ชุด รองเท้าบู้ท 1,000 คู่ เสื้อชูชีพ 100 ตัว ยังไม่มีการร้องขอทีมปฏิบัติการทางการแพทย์จากส่วนกลาง
"ขอให้สถานบริการที่อยู่ในพื้นที่เสี่ยง ติดตามสถานการณ์อย่างใกล้ชิด เตรียมแผนรับมือป้องกันสถานพยาบาลและแผนการให้การดูแลประชาชนอย่างทันท่วงที และขอให้ประชาชนดูแลสุขภาพ ระมัดระวังอันตรายจากน้ําที่อาจท่วมอย่างฉับพลันอีก หากเจ็บป่วยฉุกเฉินแจ้งสายด่วน 1669 ตลอด 24 ชั่วโมง" นายแพทย์สุขุม กล่าว
นายแพทย์สุขุม กล่าวต่อว่า สําหรับสถานการณ์น้ําท่วมที่จังหวัดประจวบคีรีขันธ์ มีสถานบริการสาธารณสุขได้รับผลกระทบ 3 แห่งประกอบด้วย โรงพยาบาลส่งเสริมสุขภาพตําบล (รพ.สต.) 2 แห่ง คือรพ.สต.บ้านทุ่งขี้ต่าย อ.บางสะพาน และรพ.สต.บ้านศรีนคร อ.บางสะพานน้อย เปิดให้บริการได้ และที่โรงพยาบาลบางสะพาน อ.บางสะพาน เช้าวันนี้ เจ้าหน้าที่และทหารได้เข้ามาช่วยกันทําความสะอาดโรงพยาบาล ทดสอบระบบไฟฟ้าและคอมพิวเตอร์ คาดว่าวันอังคารที่ 13 นี้ จะสามารถเปิดทําการได้ตามปกติ ส่วนห้องคลอดและห้องผ่าตัด ยังไม่เปิดทําการ ซึ่งทางทีมกรมสนับสนุนบริการสุขภาพ (สบส.) กําลังช่วยแก้ไข และทีมสํานักงานป้องกันควบคุมโรค (สคร.) ดูแลเรื่องการเพาะเชื้อ เพื่อทดสอบให้แน่ใจว่าปลอดภัย ส่วนผู้ป่วยนอกและผู้ป่วยฉุกเฉิน คาดว่าประมาณ 2-3 วัน จึงจะสามารถให้บริการตามปกติ โดยโรงพยาบาลบางสะพาน ได้ตั้งโรงพยาบาลสนาม ที่โรงเรียนบางสะพานวิทยา เพื่อให้บริการผู้ป่วยฉุกเฉินเป็นการชั่วคราวจนกว่าสถานการณ์จะเข้าสู่ภาวะปกติ สําหรับจังหวัดชุมพร สถานบริการสาธารณสุขทุกแห่งเปิดให้บริการตามปกติ
************************************* 11 พฤศจิกายน 2561